messages: Uurides uudislugu, loo sellele ühe või kahe lausega lühikokkuvõte. Vasta eesti keeles!
  
  Tekst:
  
  Kaks nädalat tagasi keelas terviseameti peadirektor oma käskkirjaga erakliinikute plaanipärase ravi. Ettevõtjad pöördusid seepeale õiguskantsleri poole ja uurisid, kas terviseametil ikka oli õigus niisugust keeldu seada. Õiguskantsler vaatas terviseameti poole lehekülje pikkuse käskkirja üle ja tõdes, et sellega tõesti midagi keelata ei saa. Kirja pole vormistatud haldusaktina nii nagu seda nõuab seadus ja kirjas ei selgitata, kuidas saab terviseameti otsust vaidlustada, leiab õiguskantsler. Ühtlasi jääb arusaamatuks missugusele õigusliku le normile. Terviseamet oma keeluga toetab. Õiguskantsler selgitas, et isegi eriolukorra ajal ei saa ettevõtjate tegevust meelevaldselt ja ilma loogilise põhjuseta piirata. Sotsiaalministeeriumi tervishoiuvõrgu juht Heli Paluste ütleb, et põhjuseid piirangu seadmiseks oli kaks nädalat tagasi päris mitu. Oli seal sellel hetkel ju väga terav puudus isikukaitsevahenditest. Lisaks sellele olime me valmistumas halvimaks stsenaariumiks, kus meil oli plaanis kasutada kõiki neid vabanevaid ressursse, sealt eratervishoiust ja tegelikult ka hambaravist. Kas me räägime siin tervishoiutöötajate kasutamisest kogu selle vabaneva pinna kasutamisest? Terviseametile pole erakliinikute piiramine keelatud, küll aga ütleb õiguskantsler, et ameti ei saa seda ise päi teha. Esmalt peab tervishoiule piirangud seadma sotsiaalminister ja siis võib terviseamet tugineda ministri seatud piirangutele ja oma korralduses välja jagada. Juriidiline jutt küll aga sisu, tähendab see, et terviseamet võis kaks nädalat erakliinikuid ebaseaduslikult piirata. Heli Paluste. Peab ütlema, et tegemist on nende seaduse sätega esimest korda reaalse rakendamisega, nii et kui selle korralduse ettevalmistamine käis, siis tegelikult ka sotsiaalministeeriumi juristid olid kaasatud sellesse õiguslikku diskussiooni, et mismoodi täpselt neid seadusesättei tõlgendada ja jõuti sellisele otsusele, et seda võib teha terviseamet kui meditsiinijuht, aga ma arvan, et need juriidilised põhjendused kindlasti õiguskantsleri pöördumisele vastuseks juristid annavad. Heli Paluste sõnul ollakse valmis ka juhuks, kui erakliinikud nende kahe nädala pärast kohtusse pöörduvad ja valuraha nõuavad. Aga kuidas nüüd edasi? Õiguskantsler palub ministeeriumile terviseametil paberit korda ajada. Heli Paluste ütleb, et võrreldes ajaga, mil piirangud kehtestati, on olukord muutunud. Isikukaitsevahendite kriis hakkab lahenema ja võib-olla polegi tarvis piiranguid samal kujul ümber vormistada. Tegelikult oleme arutamas järgmise nädala vaates, kui nüüd pühad saavad läbi ja me suudame neid numbreid kogu seda haigestumise ja hospitaliseerimise trendi vaadates teha juba selliseid otsuseid, et kuidas me nendest piirangutest vähehaaval hakkame väljuma.
messages: user
messages: Õiguskantsleri hinnangul polnud Terviseametil õigust erakliinikute vastuvõtte keelata ning palub Sotsiaalministeeriumil paberid korda ajada. Sotsiaalministeerium sellega ei kiirusta ning ütleb, et järgmisel nädalal hakatakse mõtlema sellele, kas erakliinikutele seatud piiranguid leevendada.
messages: assistant